
Prof.  Dr.  GEORGE  STEPHENS. 


Da  jeg  er  bleven  opfordret  af  Hr.  Lotze  i  Odense  til 
at  læse  og  tyde  Rune -Indskriften  paa  den  mærkelige  og 
enestaaende  Blyplade,  som  nylig  er  fremdragen,  i  Sept. 
1883,  og  som  her  forelægges  i  Afbildninger,  skal  jeg  frem¬ 
sætte  efterfølgende,  korte  Bemærkninger.  Lad  en  kyndigere 
Haand  tilføie,  hvad  der  maatte  mangle,  og  rette  mine 
Feiltagelser. 

Blypladen  blev  funden  d.  24.  Sept.  af  Hr.  Lærer  H. 
Rasmussen  i  Odense,  som  i  en  Skrivelse  til  Museet  samme¬ 
steds  meddeler  følgende  Oplysninger  om  Fundet.  »Blypla¬ 
den  laa  paa  den  Plads,  hvor  Jorden  kastes  op  ved  Kjælder- 
gravningen  i  Læseforeningens  Sidebygning,  c.  25  Al.  nordøst 
for  St.  Knuds  Kirkes  østlige  Gavl.  Den  var  nylig  opgravet, 
da  den  var  aldeles  fugtig  og  bedækket  med  et  Lag  fugtig 
Jord.  Jeg  antager,  at  den  er  opgravet  fra  en  Dybde 
af  3—5  Al.  paa  et  Sted,  hvor  der  blev  fundet  mange 
Menneskeskeletter.  Over  disse  havde  der  været  et  Lag 
Fyld  med  en  Mængde  Murbrokker,  Flisestykker,  Kalk  m.  m., 
og  nogle  Dage  senere  fandtes  her  Brudstykker  af  en  glas- 
seret  Kakkel  med  Figur,  som  jeg  har  opbevaret.  Arbeids- 

Aarb.  f.  nord.  Oldkynd.  og  Hist.  1885.  *  1 

folkene  udtalte,  at  de  nogle  Dage  før  havde  fundet  en 
Klump  af  Blyplader,  der  vare  sammenrullede  eller  sammen¬ 
klemte,  men  at  de  vare  bortkjørte  mellem  Fylden.  Da  jeg 
fandt  Tavlen,  var  den  sammenlagt  i  3  Lag.  Den  var  aldeles 
tæt  sammentrykt,  saa  at  der  ikke  imellem  de  to  underste 
Blade  fandtes  Spor  af  Jord.  Yed  at  aabne  Bladene  saa 
jeg  først,  at  der  var  en  Indskrift. 

I  et  Brev  af  1.  Nov.  til  Dr.  H.  Petersen  tilføier  Hr. 
Lotze,  at  han  forgjæves  har  bestræbt  sig  for  at  skaffe  de 
andre  Plader  tilveie,  som  omtales  i  ovenstaaende  Beretning, 
og  som  muligvis  ogsaa  have  baaret  Indskrifter.  Arbeiderne 
havde  forsikret,  at  de  ikke  vidste,  hvor  de  skulde  søge,  da 
der  var  kjørt  flere  Hundrede  Læs  Jord  bort  til  forskjellige 
Steder  fra  Pladsen,  hvor  man  dengang  arbeidede.  Finde¬ 
stedet  hørte  fordum  til  Kirkegaarden  ved  St.  Knuds  eller 
St.  Albani  Kirke. 

Hr.  Rasmussen  skjænkede  strax  Blypladen  til  Museet 
i  Odense  paa  den  Betingelse,  at  den  for  bestandig  skulde 
opbevares  der,  og  umiddelbart  efter  blev  den  af  Samlingens 
Bestyrer,  Hr.  Apotheker  Lotze,  som  utrættelig  ofrer  Kræfter 
og  Penge  for  archæologiske  Formaal,  oversendt  til  Museet 
for  de  nordiske  Oldsager,  for  at  Indskriften  kunde  blive 
nærmere  undersøgt.  Her  lykkedes  det  den  danske  Old¬ 
forsker  C.  F.  Herbst  at  læse  de  fleste  Runer,  ligesom  han 
ogsaa  rigtig  saa,  at  Indholdet  var  en  Bøn  for  den  Afdøde, 
skrevet  paa  Latin.  Uden  at  have  set  Herbsts  Afskrift 
læste  jeg  derefter  Pladen  næsten  ganske  paa  samme  Maade 
som  han  og  kom  til  samme  Resultat,  hvorpaa  jeg  i  Løbet 
af  nogle  Dage  underkastede  den  et  nøiere  Studium  i  for- 
skjellig  Belysning.  Udbyttet  heraf  blev,  at  jeg  kunde  læse 
alle  Runerne  uden  Undtagelse,  og  at  jeg  erkjendte, 
at  kun  de  sidste  6  Linier  ere  Latin,  men  at  de  to  første 
ere  dansk.  Jeg  maatte  tillige  betragte  denne  Tavle  som 
henved  300  Aar  ældre  end  noget  andet  hidtil  fremdraget 
Dokument  paa  Dansk,  idet  jeg  ved  Dokument  forstaar  en 

haandskreven  Optegnelse,  ikke  en  Runesten  eller  en  Ind¬ 
skrift  paa  et  Redskab,  Yaaben  eller  Smykke. 

Den  meget  tynde  Blyplade  er  7,2  cm.  lang  og  3,3  cm. 
bred,  eller  23/4"  X  ll/4",  medtagen  hist  og  her  ved  Metallets 
Oxydering  og  beskadiget,  hvor  den  har  været  sammenfoldet. 
Ligesom  ved  alt  gammelt  Metal  er  Overfladen  tillige  ujævn 
og  revnet,  og  af  Kanterne  foroven  og  forneden  er  der  bort¬ 
smuldret  smaa  Partier.  Dog  er  der  næppe  en  halv  Snes 
tvivlsomme  Runetegn,  og  kun  et  eneste  kan  antages  at 
være  gaaet  fuldstændig  bort.  De  fleste  Tegn  staa  aldeles 
skarpt,  indridsede  med  en  Stylus,  hvormed  man  endnu  den¬ 
gang  ofte  skrev  paa  Metal  eller  i  Vox.  Det  hele  Antal 
af  bevarede  Runestave  er  227,  rask  og  let  skrevne,  og, 
hvad  jeg  ikke  kjender  fra  nogen  anden  Runeindskrift,  med 
en  cursiv  Haand.  Skriften  er  derfor  heller  ikke  meget 
omhyggelig,  og  der  findes  næppe  to  Tegn,  som  ere  ganske 
ens,  idet  de  samme  Former  stedse  ere  behandlede  paa  for- 
skjellig  Maade.  Alt  dette  maa  erindres,  naar  vi  komme  til 
Sproget  og  Oversættelsen. 

Om  ganske  smaa  Gravstene  og  Gravplader,  der  svare 
til  vor  Tids  Indskrift-Tavler  paa  Ligkister,  har  jeg  talt 
i  mine  »Qld-Northern  Runic  Monuments-  Yol.  I,  p.  394 
flg. ,  hvortil  jeg  her  kan  henvise.  For  Skandinaviens  Ved¬ 
kommende;  skal  fremdeles  henvises  til  Worsaaes  »Minder 
fra  Valdemar  den  Stores  Tid«,  Kjøbenhavn  1856,  8vo. 
Dette  er  historiske  Indskrifter,  og  der  kj endes  fra  det 
11.,  12.  og  13.  Aarh.  ikke  faa  saadanne  Plader  af  Bly, 
undertiden  temmelig  store,  som  have  været  anbragte  indeni 
Kister.  Men  der  gives  ogsaa  mindre  Blyplader,  der  maa 
betragtes  som  Amuletter.  Allerede  fra  Menneskets  ældste 
Tider  kjender  man  væsentlig  det  Samme.1)  Herhen  høre 


x)  I  England  vedblev  man  indtil  Reformationstiden  at  anvende  saa¬ 
danne  Afladsbreve;  se  mine  Old-N.  Run.  Mon.,  Vol.  2,  p.  865. 
De  udstedtes  i  Pavens  Navn  og  naturligvis  paa  Latin. 

r 

den  hellige  Scarabæ  og  de  Afsnit  af  Dødsritualet,  som 
Aartusinder  f.  Chr.  F.  bleve  anbragte  ved  de  ægyptiske 
Mumier  —  og  endnu  i  vore  Dage  forekommer  noget  Lig¬ 
nende.  Naar  den  rettroende  Jøde  begraves,  lægges  hans 
haandskrevne,  hellige  Formularer  ved  Siden  af  ham  i  Gra¬ 
ven.  Det  er  en  naturlig  og  almindelig  Følelse,  som  saaledes 
gjør  sig  gjældende :  forvisset  om  den  forestaaende  Opstandelse, 
overgiver  man  den  kjære  Afdøde  til  Alles  Fader  og  Frelser. 

Disse  Blyplader  med  fromme  Bønner  og  Anvisninger 
paa  Paradiset  ere  imidlertid  sjældne  i  det  vestlige  Europa; 
thi  som  oftest  ere  de  bievne  oversete  og  tilintetgjorte.  Alt 
hvad  der  kj endes  herfra  af  denne  Art  er  skrevet  paa  Latin 
og  med  romerske  Bogstaver.  I  Skandinavien  er  der,  saa- 
vidt  jeg  ved,  kun  blevet  fremdraget  to  Stykker.  Det  ene  er  en 
ganske  lille  Blystrimmel  med  romerske  Minuskier  fra 
en  christen  Grav  i  det  nordlige  Norge,  nu  opbevaret  i 
Bergens  Museum.  Det  andet,  ligeledes  en  lille,  omtrent 
firkantet  Plade,  der  i  Aaret  1871  blev  fundet  ved  Lom 
Kirke  i  Kristians  Amt,  bærer  en  latinsk  Indskrift  paa  9 
Linier,  men  skreven  med  Runer.  Indholdet  er  det  sæd¬ 
vanlige  pater  noster  og  Evangelisternes  Navne1). 

Blypladen  i  Odense,  den  tredie  i  Skandinavien  og  den 
første,  som  er  fremkommen  i  Danmark,  er  et  nyt,  afgjø- 
rende  Bevis  —  om  ellers  et  saadant  behøvedes  —  paa,  at 
de  christne  Præster  ikke  forfulgte  og  fordømte  Runerne 
som  hedenske.  Tværtimod  forudsatte  den  Præst,  som  ind¬ 
ridsede  disse  Runetegn,  at  Vor  Herre  sikkert  nok  kjendte 
Futhorket;  og  naturligvis  havde  Præsten  Ret.  Men  Pladen 
viser  tillige,  at  Runerne  maa  have  været  benyttede  i  de 


Materialet  kjende  vi  ikke;  det  var  sandsynligvis  Pergament. 
Gjemte  i  smaa  Æsker  kunde  de  opbevares  længe. 

0  Se  »Universitetets  Samling  af  Nordiske  Oldsager,  ved  Ing- 
vald  Undset«  (Kristiania  1878,  p.  70)  og  »Foren,  til  Norske 
Fortidsm.  Bevar.«  (Aarsber.  f.  1871,  p.  69). 


DET  ÆLDSTE,  HIDTIL  KJENDTE  DOKUMENT  PAA  DANSK. 


5 


allerældste  Dokumenter  og  ved  andre  skriftlige  Optegnelser 
i  Landets  eget  Sprog,  baade  i  Skandinavien  og  i  England1). 
Yi  henvise  for  dette  Spørgsmaal  til  Prof.  Thorsens  »Om 
Runernes  Brug  til  Skrift«  i  hans  »Codex  Runicus«  (Kjø- 
benhavn  1877,  8V0)  og  til  B.  M.  Olsens  »Runerne  i  den 
Oldislandske  Literatur«  (Kjøbenhavn  1883,  8V0). 

For  at  faa  en  nøiagtig  Kopi  af  det  foreliggende  Stykke 
blev  det  først  forsøgt  at  photographere  det  i  Originalens 
Størrelse;  men  dette  var  ikke  tilfredsstillende.  Billedet 
blev  saa  uklart,  at  det  var  til  liden  Nytte.  Derefter  toges 
et  Phototypi,  næsten  nøiagtig  i  dobbelt  Størrelse.  Dette 
giver,  navnlig  ved  yderligere  Forstørrelse,  en  god  Forestil¬ 
ling  om  Runerne  og  om  Pladens  Udseende  i  det  Hele.  Ved 
det  mere  detaillerede  Studium  maa  man  imidlertid  under¬ 
søge  Pladen  selv,  helst,  om  det  er  muligt,  i  fuldt  Sollys. 
Lader  dette  sig  ikke  gjøre,  maa  man  bruge  et  stort  Photo- 
graphi,  som  er  skarpere  end  Phototypiet2).  Hvad  jeg  siger, 
at  der  staar  paa  Pladen ,  maa  imidlertid  tages  paa  mit 
Ord,  indtil  Andet  bevises.  Oversættelsen  er  en  helt 
anden  Sag;  heri  kan  jeg  have  feilet. 


Lad  os  nu  undersøge  vort  Materiale  og  se,  hvad  det 
siger.  Først  giver  jeg  et  ad  mechanisk  Yei  udført  Billede, 
Pacht  og  Crones  udmærkede  Phototypi  i  dobbelt  Størrelse, 


J)  I  »Thunor  the  Thunderer« ,  1878,  har  jeg  p.  43  omtalt  en  lille, 
olddansk  Runekjævle  fra  England.  Ganske  nylig  (Aug.  1884) 
er  der  i  England  blevet  fundet  et  lignende  engelsk ,  oldnor¬ 
disk  Runebrev,  skaaret  i  et  tyndt  Stykke  Ben.  Det  er  paa 
Nord-Engelsk,  sandsynligvis  skrevet  i  d.  8.  Aarh. 

2)  Da  Photographiet  taber  sig  med  Tiden ,  kunne  Afbildninger 
af  denne  Art  ikke  anvendes  i  Arbeider,  som  skulle  have  et 
blivende  Værd. 

Blyplade  med  Runeindskrift  i  det  nordiske 
Museum  i  Odense. 

Afbildning  i  Originalens  Størrelse  ved  Prof.  Magnus  Petersen. 


Læsning  af  Indskriften. 

Ar  (at)  1>(e)r  kuen(e)  sine  prins  in  ed  (b)ad  (m)oto  lan- 

ANA  KRISTI  DONAVISTI  GARDIAR  IARDIAR 
IBODIAR  KRISTUS  UINKIT  KRISTUS  REG¬ 
NAT  KRISTUS  IMPERAT  KRISTUS  AB  OMNI 
MALO  ME  ASAM  LIPERET  KRUK  KRISTI 
SIT  SUPER  ME  ASAM  HIK  ET  UBIQUE 
+  KHORDA  A~  IN  KHORDA  +  KHORDAE 

(t)  (M)AGLA  +  SANGUIS  KRISTI  SIGNET  ME 


'(9  ‘S? 


(Omtrent  i  dobbelt  Størrelse.) 


Digitized  by  the  Internet  Archive 
in  2017  with  funding  from 

University  of  Illinois  Urbana-Champaign  Alternates 


https://archive.org/details/detldstehidtilkjOOstep 

og  ved  Siden  heraf  en  chemityperet  Afbildning  i  Originalens 
Størrelse ,  udført  af  Prof.  Magnus  Petersen  —  selvfølgelig 
har  Kunstneren  gjengivet  •  Runerne,  saaledes  som  han 
har  opfattet  dem.  Derefter  følger  min  Læsning,  i  hvil¬ 
ken  en  Parenthes  betegner,  hvad  der  staar  svagt  og  utyde¬ 
ligt,  medens  der  ved  mindre  Skrift  indenfor  en  Parenthes  er 
angivet,  hvad  der  er  fuldstændig  udslettet. 

For  at  Læseren  bedre  skal  kunne  følge  og  controllere 
mig,  tilføier  jeg  det  Futhork,  som  her  er  brugt,  med  et  Par 
af  de  mange  Variationer,  nemlig  den  sædvanlige,  senere, 
romaniserede  Række  med  stungne  Runer;  kun  maa  det 
bemærkes,  at  c,  f,  w,  y  og  z  ikke  forekomme  i  denne  Ind¬ 
skrift.  Fremdeles  er  Y  brugt  baade  for  k  og  q,  £  (mulig¬ 
vis  &)  for  p  og  v?  medens  det  romerske  x  gjengives  ved  et 
høist  sjælden  anvendt  Tegn.  Da  en  Del  af  Indskriften  er 
paa  Latin,  hvis  Udtale  vi  kjende,  kunne  vi  med  Sikker¬ 
hed  bestemme  de  enkelte  Runers  phonetiske  Værdi.  Nogen 
Hjælp  yde  ogsaa  de  Punkter,  der  sædvanlig,  men  ikke 
altid  ere  anbragte  for  at  skille  Ordene.  Da  imidlertid 
Metallet  er  angrebet,  og  vi  derfor  sjælden  kunne  være  ganske 


sikre  med  Hensyn 

til  disse 

Punkter , 

har  jeg  ikke 

angive  < 

dem. 

Blypladens  Alphabet. 

A. 

H, 

N. 

k 

B. 

fc. 

0. 

l  . 

D. 

4-, 

L. 

P. 

B  (muligvis  ES). 

E. 

+»  h 

Q. 

K. 

G. 

Y. 

R. 

K,  K,  K. 

H. 

*• 

S. 

H,  '1. 

I. 

1. 

T. 

1,  t,  T. 

K. 

Y . 

U. 

h,  l\. 

L. 

I\ 

V. 

Y  (muligvis  £). 

M. 

r, 

y. 

X. 

h- 

Yi  ville  nu  forsøge  at  læse. 

at,  meget  utydeligt.  Præpositionen :  at,  aP,  ad  i  nyere 
skandinaviske  Sprog ;  Engelsk :  at.  Her  i  Betydningen :  for, 
styrende  Dativ. 

Per,  andet  Bogstav  utydeligt,  muligvis  I.  For  første 
Gang  have  vi  her  denne  hidtil  i  Danmark  fuldstændig 
ukjendte  Form  for  dig.  Den  fortrængtes  nemlig  tidlig  af 
Acc.  Pik,  Pig,  dig,  der  traadte  i  dens  Sted  og  brugtes  baade 
for  Dat.  og  Acc.,  ligesom  i  alle  de  andre  moderne  skandi¬ 
naviske  Sprog,  kun  Islandsk  og  Færøisk  undtagne,  som 
endnu  have  Dat.  Per,  tær,  tar.  I  England  foregik  denne 
Sammensmeltning  ligeledes  saa  tidlig,  at  Dat. -Formen  ikke 
kan  paavises;  de  ældste  sproglige  Levninger  have  Pec,  Peh, 
Pæ,  Pe  baade  for  Dat.  og  for  Acc.  I  Tydsk  findes  derimod 
endnu  Dat. -Formen  dir.  Bemærkes  maa  det  ogsaa,  at  der 
her  staar  Per  og  ikke  der;  overalt  ellers  er  d  fastslaaet. 

kuene,  sidste  Tegn  usikkert,  quene,  Frue,  Kvinde,  tje¬ 
nende  Pige,  Dat.  Sing.  Endnu  almindeligt  i  Skandinavien: 

KVINDE,  KVIND,  QVINNA  O.  S.  V.  M.  Goth.  :  KWINO,  KWENS,  KWEINS. 

Engelsk:  queen,  quin,  quene. 

sine,  Dat.  Sing.  Fem.  (ikke  sinre,  men  sine,  ligesom  i 
de  andre  gamle  skandinaviske  Sprog  og  i  Oldnordengelsk). 
Dette  sin  (for:  his,  her,  its,  their)  var  allerede  sjældent  i 
det  ældste  Engelsk  og  forsvandt  snart.  I  det  skandinaviske 
sin  og  det  tydske  sein  o.s.v.  er  det  derimod  endnu  bevaret. 
Det  viser  hen  til  det  følgende  kristi. 

prinsined  J(b’et  utydeligt),  Dat.  Sing.  Fem.,  forkortet 
og  dagligdags  for:  primsignede,  mærket  med  Korsets  Tegn. 
Dette  Ord  er  eiendommeligt  for  Skandinavien  i  de  første 
christne  Tider,  og  forskjellige  Omstændigheder  gav  det  en 
særlig,  lokal  Betydning.  Ligesom  de  latinske  Udtryk,  hvoraf 
det  opstod,  —  prima  signatio,  den  første  Indvielse  med' 
Korsets  Tegn,  primum  signare,  at  give  det  første 
Korsmærke  —  betegnede  det  oprindelig,  her  somi  andre 
Lande,  kun  en  forud  for  Daahen  gaaende,  hellig  Hånd- 

ling* 1).  Man  blev  mærket  med  Korsets  Tegn,  hvortil  der 
brugtes  hellig  Olie  eller  Spyt,  idet  Præsten  tog  lidt  indviet 
Salt  mellem  Læberne.  Dette,  som  sædvanlig  foregik  uden¬ 
for  Kirkedøren,  var  den  særlige  catechisis,  som  foretoges  i 
den  christne  Kirke  i  Vesten.  Forsaavidt  var  dette  kun  en 
Besværgelse  af  det  Onde,  en  rent  negativ  Handling, 
hvorved  man  ikke  blev  fuldt  delagtig  i  Christendommen. 
Men  de  Troende  kunde  have  Samkvem  med  dem,  som  vare 
korsmærkede,  og  derfor  blev  Primsigningen  i  Christendom- 
mens  første  Dage  ofte  anvendt  i  Skandinavien,  hvorHeden- 


Dersom  asa  havde  været  døbt,  vilde  dette  regelmæssig  ikke 
være  omtalt;  det  vilde  være  betragtet  som  selvfølgeligt. 
Om  hendes  Daab  dog  af  en  eller  anden  Grund  skulde  om¬ 
tales,  vilde  det  latinske  Udtryk  have  været;  baptizata,  og 
paa  Dansk  vilde  der  være  sagt:  døpt.  Var  hun  døbt  in 
ext remis,  kort  før  sin  Død,  eller  var  hun  blevet  begravet 

i  den  hellige  Daabs-Klædning ,  vilde  det  paa  Latin  have 
heddet:  in  albis,  paa  Dansk:  i  hvita-vaPum.  Den  ældste, 
mig  bekjendte  christne  Gravsten,  som  har  Udtrykket :  in  albis, 
skriver  sig  fra  Begyndelsen  af  d.  5.  Aarh.  Se  Le  Blant, 
»Inscriptions  Chrétiennes  de  la  Gaule ,  antérieures  au  8me 
siécle«  ,  Vol.  1,  Paris  1856,  p.  476;  andre  tidlige  Exempler 
omtales  p.  478.  Betegnelsen:  i  hvita-vaPum  forekommer  paa 
en  halv  Snes  svenske  Runestene.  —  Der  kunde  imidlertid 
ogsaa  være  brugt  et  græsk-latinsk  Udtryk :  neophytus  eller 
neophyta.  Le  Blant  anfører  Vol.  2,  p.  422  følgende  Grav¬ 
skrift  : 

HIC  IACET  HIRACLI  (us) 

inofitvs  qvi  viixit  annos) 

XXI  ET  MENSE  (s  .  .  .) 

DEPOSIT  ( US  .  .  . ). 

Herom  bemærkes:  »a  coté  de  naeofytae,  niofite  ,  niofito, 
nefito  ,  nofitvs  ,  et  méme  neofaTa  ,  on  rencontre  les  formes 
moins  faciles  a  expliquer  enofitvs,  innofito,  inifito,  enonfitvs«. 

Intet  af  alt  dette  findes  paa  vor  Plade.  Asa  var  derfor 
ikke  døbt.  Hun  var  kun  Catechumen,  men  havde  været 
det  længe  nok  til  at  faa  gjort  store  Gaver  til  Kirken  og 
de  Fattige. 

skabet  var  almindeligt  nok  baade  hjemme  og  ude,  naar  Folk, 
der  endnu  halvveis  vare  Hedninger,  vilde  reise  og  handle  i 
christne  Lande  eller  her  indtage  en  eller  anden  borgerlig 
eller  militær  Stilling.  Dog  var  Primsigningen  altid  en  hellig 
Handling,  selv  om  den  ikke  blev  efterfulgt  af  Daaben.  Man 
blev  herved  catechumen,  idetmindste  af  Navn.  Tillige  var  der 
mange  virkelig  fromme  og  fuldt  christelige  Folk,  som  nøiedes 
hermed  og  opsatte  Daaben,  til  deres  Dødsstund  nærmede 
sig,  idet  de  herved  vilde  undgaa  at  paadrage  sig  nye  Syn¬ 
der  efterat  være  berørte  af  det  rensende  Vand.  Primsig¬ 
ningen  omtales  undertiden  i  de  islandske  Sagaer  og  i  de 
svenske  (brimsigning)  ,  norske  og  islandske  (primsignan,  prim- 
signing),  men  ikke  i  de  gamle  danske  Love.  Kun  en  svag 
Gjenklang  af  dette  Ord  lyder  endnu  i  det  senere  Dansk, 
hvor  signing,  ligesom  det  engelske  sign  og  bless,  spiller 
en  vigtig  Rolle  i  den  folkelige  Overtro.  Da  jeg  imidlertid 
ønskede  at  vide,  om  der  ikke  fra  Danmark  kjendes  gamle 
Exempler  paa  Anvendelsen  af  Ordet  i  dets  oprindelige 
Betydning,  rettede  jeg  en  Forespørgsel  desangaaende  til  Dr. 
O.  Kalkar,  den  kyndige  Udgiver  af  »Ordbog  til  det  ældre 
Danske  Sprog,  1300 — 1700«.  Fra  denne  modtog  jeg  føl¬ 
gende  Meddelelse:  »Det  eneste  Sted,  hvor  jeg  har  set  dette 
Udtryk  i  dets  egentlige  Betydning,  er  C.  Brandts  »Hellige 
Kvinder«  p.  80:  »hun  (Emerenciana)  var  en  hellugh  møø, 
thot  hun  var  ey  meræ  æn  primsegnd«.«  primsegnd  forekom¬ 
mer  altsaa  i  et  dansk  Haandskrift  fra  Midten  af  d.  15. 
Aarh.,  sandsynligvis  en  Afskrift  af  en  ældre  Original.  Men 
hvad  er  nu  det  latinske  Ord,  som  er  blevet  oversat  saaledes 
i  den  danske  Bearbeidelse?  Den  latinske  Kilde  er  Jacob 
de  Yoragines  »Legenda  aurea«.  Her  læses  der  i  St.  Agnes’ 
Liv:  »Emerentiana  autem  eius  collectanea  virgo  sanctissima 
licet  adhuc  catechumina« .  Det  nordiske  primsignad  svarer 
saaledes  til  catechumen  i  det  vestlige  Europa.  —  Strengt 
taget  havde  den,  som  var  død  som  primsignet,  ingen  Ret 
til  en  Christen  Begravelse ;  men  Kirken  var  undertiden 

overbærende.  I  Skandinavien  indrømmede  man  nogle  Ste¬ 
der  i  ^saadanne  Tilfælde  et  Hvilested  paa  Kirkegaarden, 
medens  man  i  andre  Egne  kun  tilstod  et  Gravsted  ved 
Grænsen  mellem  den  indviede  og  den  uindviede  Jord.  Paa 
Yest-Gotland  forbyder  saaledes  den  gamle  Lov  ikke  blot 
at  begrave  den  Primsignede  paa  Kirkegaarden,  men  gjør 
ham  ogsaa  arveløs  (Kirkiu-balk  II,  cap.  1:  »Uærther  barn 
brimsignat  oc  ey  døpt.  tha  scal  Pæt  ey  i  kirkyu  garth 
grafua.  og  ey  arff  taka«).  —  I  Danmark  var,  som  vi  nu 
først  se,  Begravelse  paa  Kirkegaarden  tilladt. 

bad  (B’et  utydeligt),  1.  Pers.  Sing.  Perf.,  jeg  bad. 
moto.  Den  første  Stav  har  nogen  Lighed  med  et  k; 
men  jeg  tror,  at  m  er  sikkert.  Heller  ikke  ved  jeg,  hvad 
Ordet  koto  skulde  betyde,  moto  (mot,  mct)  er  formentlig  Acc. 
Sing.  Fem.  moot,  Skjænk,  Gave,  bruges  nu  ikke  længere 
i  Engelsk,  og  i  Skandinavien  mest  i  Betydningen:  Bestikkelse. 

lanana,  Gen.  Piur.  Neutr. ,  af  laanene,  Gjengjæl- 
delserne,  Belønningerne.  Den  gamle  Endelse  i  Gen. 
Piur.  — na  ( — ne  ,  — no)  har  intet  at  gjøre  med  den  efter- 
hængte  Artikel.  Den  forekommer  i  gamle  skandinaviske 
Dialekter  ved  mangfoldige  saadanne  Substantiver,  for  ikke 
at  tale  om  M.  Goth.  og  andre  Sprog. 
kristi,  Gen.  Sing.,  christus’,  Latin. 

donavisti,  2.  Sing.  Perf.,  Latin.  Du  -  har  -  givet. 
D’et  staar,  hvor  Pladen  var  sammenfoldet,  og  er  derfor 
utydeligt.  Det  stungne  b  opfatter  jeg  her  som  v.  At  den 
gode  Præst  er  kommen  til  at  bruge  dette  latinske,  kirkelige 
Udtryk,  kan  ikke  undre  os;  thi  han  var  vant  til  daglig  at 
høre,  læse  og  skrive :  donbm,  donatio,  donare  o.  s.  v. 

gardiar,  Acc.  Piur.  Mase.,  gaarde,  Eiendomme,  Land- 
bygninger. 

iardiar,  Acc.  Piur.  Fem.,  iorder,  Marker.  Naar 
Læseren  undersøger  Phototypiet  (eller,  om  muligt,  hellere 
et  Photografi  og  helst  selve  Pladen),  vil  han  tæt  efter  det 
første  i  i  iardiar  bemærke  en  kort  Streg  N  (altsaa  b) ,  som 

gaar  over  i  A’ets  Sidestreg:  H.  Jeg  antager,  at  dette  kun 
hidrører  fra,  at  Stylusen  er  gieden  ud  i  denne  Cur^ivskrift. 
Her  staar  sikkert  nok  ia  (H),  ikke  na,  og  nardiar  vilde, 
som  jeg  tror,  ikke  give  nogen  Mening. 

ibodiar,  Acc.  Piur.  Fem.,  i- bod  er,  smaa  Huse.  Hid¬ 
til,  saavidt  jeg  ved,  kun  kjendt  fra  Islandsk  (i-bud),  hvor 
det  forekommer  meget  sjælden. 

Det  vil  bemærkes,  at  vi  her  have  3  Ord  i  Acc.  Piur., 
endende  paa  — iar,  ikke  som  sædvanlig  paa  — ir,  — ær 
eller  — ar.  Jeg  har  ikke  tidligere  set  dette  og  antager,  at 
det  kun  kan  skrive  sig  fra  en  gammel,  lokal  Dialekt,  sand¬ 
synligvis  Oldfynsk. 

Alt  det  følgende  er  Latin  (kun  med  en  enkelt  Und¬ 
tagelse).  Det  er  en  simpel,  christelig  Bøn,  et  Udbrud  fuldt 
af  Tro  og  Seirsfølelse,  som  skal  styrke  og  trøste  den 
Hedengangne  i  hendes  kolde  Grav.  Hendes  Navn  var  asa, 
i  nyere  Dansk:  aase. 

KRISTUS  UINKIT  .  KRISTUS  REGNAT  .  KRISTUS  1MPERAT  -  Velbe- 

kj endte,  gamle  Ord  om  Christi  Seir  og  Herlighed,  som 
forekomme  almindelig  paa  Monumenter  og  Mønter  fra  den 
tidlige  Middelalder,  k  i  uinkit  er  mærkeligt.  Det  viser,  at 
det  latinske  c  endnu  ikke  her  blev  udtalt  som  s,  hvad  der 
henviser  Indskriften  til  en  tidlig  Tid. 

kristus  ab  omni  malo  me  asam  liperet  !  Denne  Bøn  med¬ 
deler  os  heldigvis  Navnet  paa  den  afdøde  Velgjører  mod 
Kirken  og  de  Fattige.  B’et  er  stunget  og  derfor  enten 
p  eller  v. 

KRUX  KRISTI  SIT  SUPER  ME  ASAM  HIC  ET  UBIQUE  !  Denne  Bøn 

kunne  vi  alle  istemme. 

-b  (=  Crux)  KHORDA  IN  KHORDA  -f-  KHORDA  E(t) 

magla  -f-  sanguis  kristi  signet  me  !  Den  bodfærdige  Catechu- 
mens  sidste  Suk.  —  Jeg  læste  først:  sanktus  og  skylder 
Prof.  Magnus  Petersen  Tak  for  den  rette  Læsning:  sanguis. 
—  khorda  kan  ikke  have  noget  at  gjøre  med  corde  (Abl. 
Sing.  af  cor,  Hjerte).  Det  er  Abl.  Sing.  af  chorda,  en 

Streng  eller  Sene,  men  ofte  brugt  i  den  beslægtede 
Betydning  af  Indvolde,  de  inderste  Dele  —  et  ude¬ 
lukkende  bibelsk  og  kirkeligt  Udtryk.  —  magla  (det  store), 
der  maa  opfattes  som  et  dansk  Ord,  har  jeg  ikke  tidligere 
truffet  i  skriftlige  Monumenter.  I  danske  Stednavne  har 
det  imidlertid  altid  spillet  en  betydelig  Rolle :  magle-by, 

MAGLE-GAARD,  MAGLE-HØI,  ALLINDE-MAGLE ,  HEDDYNGE-MAGLE,  TORP- 

magle  o.  s.  v.  I  middelalderligt  Dansk  bevaredes  det  i  den 
svækkede  Form  meghell,  men  er  nu  fuldstændig  tabt. 

Der  er  her  to  Ord,  hvis  fulde  Betydning  maaske  ikke 
strax  vil  staa  klart  for  enhver  Læser.  Det  ene  er  bad, 
ieg  bad,  ieg  bønfaldt.  Vi  maa  huske  paa,  at  det  er  en 
Præst,  som  taler,  muligvis  just  den  samme,  som  havde 
primsigned  den  Afdøde  og  ydet  Kirkens  Hjælp  ved  hendes 
Dødsleie.  Som  det  hørte  sig  til,  havde  han  i  den  gamle 
Kirke  sunget  mange  Messer  for  hendes  Sjæl.  Ved  hver  af 
disse  er  da  vel  hendes  stærke  Tro  og  hendes  gavmilde 
Haand  blevet  mindet,  og  der  har  lydt  inderlige  Bønner  om, 
at  hun  maatte  høste  Løn  herfor. 

Og  denne  Løn  er  det  andet  Ord,  lanana  (moto  lanana), 
den  Belønning,  hun  havde  fortjent,  efter  Christi  eget 
Løfte,  da  han  skjænkede  hele  Verden  sit  store  Forsagelsens 
Gavebrev  (St.  Matthæus  19,  29):  Og  hver  den,  som  har 
forladt  Hus  eller  Brødre  eller  Søstre  eller  Fader  eller  Moder 
eller  Hustru  eller  Børn  eller  Agre  for  mit  Navns  Skyld, 
skal  faa  hundrede  Fold  igjen  og  arve  et  evigt  Liv. 

Hele  Indskriften  lyder  altsaa: 

+  (at)  I>(e)r,  kuen(e)  sine  prinsined,  (b)ad  (m)oto 

LANANA  KRISTI.  -  DONAVISTI  GARDIAR,  IARDIAR,  IBODIAR. 

KRISTUS  UINKIT.  KRISTDS  REGNAT.  KRISTUS  IMPERAT. 

-  KRISTUS  AB  OMNI  MALO  ME,  ASAM,  LIPERET!  -  KRUX 

KRISTI  SIT  SUPER  ME,  ASAM,  HIK  ET  UBIQUe!  —  ^-KHORDa! 
+  IN  khorda!  +  rhorda!  e  (t)  (m)agla  +,  SANGUIS 
KRISTI,  SIGNET  ME  ! 

FOR  DIG,  CHRIST1  TJENERINDE  OG  CATECHCMEN,  BØN¬ 
FALDT  I E  G  OM  HANS  BELØNNINGS  GAVE. - DC  GAV  GAARDE, 

MARKER  OG  HVSE. 

CHRISTVS  SEIRER.  CHRISTVS  STYRER.  CHRISTVS  HER¬ 
SKER.  —  CHRISTVS  FRI  MIG.  ASA,  FRA  ALT  ONDT!  -  CHRI- 

STI  KORS  VÆRE  OVER  MIG  HER  OG  ALLEVEGNE!  —  KORSET 
INDERST  INDE!  KORSET  I  MIT  INDERSTE !  KORSET  INDEN  I 
MIG!  -  OG  DET  STORE  KORS,  CHRISTI  BLOD,  SIGNE  MIG? 

Der  staar  alene  tilbage  at  undersøge,  hvilken  Tid  denne 
Gravskrift  tilhører.  Charakteren  af  det  Danske  og  Enkelt¬ 
heder  i  Latinen  hjælpe  os  til  at  besvare  dette  Spørgsmaal. 
Sproget  er  meget  gammelt.  Former  som  Ier,  moto,  lanana, 
gardiar,  iardiar,  ibodiar,  magla  tale  for  dem  selv.  Det  eien- 
dommelige  Udtryk  prinsined  ,  som  her  øiensynlig  er  brugt  i 
dets  oprindelige  Betydning,  og  som  fuldstændig  forsvandt  i 
Skandinavien  ved  Slutningen  af  d.  13.  Aarh. ,  hensætter  os 
i  den  Tid,  da  Hedenskabet  endnu  ikke  var  fjærnt.  Men 
Odense  var  Christendommens  Vugge  i  Danmark.  Det  havde 
sin  Biskop  og  sine  Kirker  og  Klostre  allerede  i  den  sidste 
Halvdel  af  d.  10.  Aarh.  Imidlertid  er  det  ved  alle  slige 
Tidsbestemmelser  raadeligere  at  datere  for  sildig  end 
for  tidlig.  Jeg  henfører  derfor  Pladen  til  omtrent  Aar 
1000;  men  senere  end  1050,  mener  jeg,  at  den  paa  ingen 
Maade  kan  være. 

Hvem  denne  Asa  var,  ville  vi  aldrig  faa  at  vide. 
Jeg  skal  kun  anføre,  at  vi  i  Scriptores  Rerum  Danicarum, 
Vol.  1,  p.  337  under  Aar  986  finde  nævnt:  »Odincarum 
Seniorem,  qvi  in  Feonia,  Seland,  Scane  prædicat-,  og 
at  der  ved  Aar  1029  læses:  »Asa  soror  Odincari  obiit«. 
Men  om  denne  Asa  var  en  Søster  enten  af  Odincar  den 
Ældre  eller  den  Yngre,  meddeles  ikke,  og  ligesaa  lidt,  om  hun 
døde  i  Fyn.  Da  Navnet  asa  heller  ikke  var  ualmindeligt, 
skal  jeg  indtil  videre  ikke  bygge  Noget  paa  disse  Kildesteder. 

Kjøbenhavn,  d.  6.  Nov.  1883. 


